Fliegendes Spaghettimonster - Alemannische Wikipedia

# Fliegendes Spaghettimonster

### Us der alemannische Wikipedia, der freie Dialäkt-Enzyklopedy

Technische Yschränkung: Dr koräkt Titel wär: »S Flügedi Schbagettimonschder«

S'Flügedi Schbagettimonschder isch meischdens dargschteut as Schbagettichlumpe mit zwo Ougeschtiile, zwo Fleischbäuueli und emne nudlige Gfötzel hingedraa.

S Flügedi Schbagettimonschder (uf änglisch Flying Spaghetti Monster, oder au eifach: FSM) isch der "Gott" vore Schpassreligion, wo im Juni 2005 vom Füsiker Bobby Henderson gründet worde isch. D'Ahänger vom Monschder nennet sich Pastafaris. Grundlegend isch, dass der sogenannti "Pastafarismus" nüt mitere eigentleche Religioon ztue het, sondern eher als en Art politischi Bewegig (vo Agnoschtiker zum Bispil) z'erachte isch, wo s'Ziel het, ere neue Wälle vo religiös (proteschtantisch) motiviertem Konservativismus i de USA z'begägne.

## [ändere] Bildigspolitik

S'Flügende Monschder isch e diräkti Kritik ar Theori vom Intelligent Design, ere nöie religiöse Bewegig mit politischem Ifluss ir USA. D Vertreter vom Intelligent Design wei, dass me a amerikanische Schuele im Biologiunterricht anstatt d Evoluzionsteori vom Charles Darwin wider wie früecher oder im Mittelalter de Kreazionismus lernt, also dass d'Wält mit Adam und Eva aagfange hegi. Aber will der Kreazionismus ke naturwüsseschaftleche Inhalt het, befürchtet me dass Biologe, wo d Evoluzionsteori vom Darwin ned begriffe hei, schlichtwäg unfähig si, ire Bruef uszüebe, will nämlech d'Erkenntnis vom Charles Darwin grundlegend für Biologiwüsseschafte si.

Bim Konzept "Flügends Schbagettimonschder" gots also ned drum, e nöie Glaube z'erfinde, sondern die wüsseschaftlechi Inhaltslosigkeit vo de neue religiöse konservative bildigspolitische Strategie z'entlarve. I däm Sinn ischs Flügende Schbagettimonschter eifach nur e konstruktive Bitrag zur US-Bildigspolitik, wo für ordentlechi wüsseschaftlechi Kohärenz ischtot - und het absolut gar nüt mitere neue Religion zdue; "Pastafarismus" isch nur dr scherzhaft Übername vo ebedene, wo bildigspolitischi Debattene wänd populärer mache.

## [ändere] Kritik a religiöse Dogme u Vorurteil

Dr Bobby Henderson und alli "Aahänger" vom Flügede Schbagettimonschder (s'het au vil z'Dütschland, ir Schwiz u in Öschtriich) setze sech gäge religiösi Dogme ii. Die evangelische Chile i de USA si schtarch provoziert worde durs Flügede Schbagettimonschder. Bis hüt schtoot uf der Website vom Flügede Schbagettimonschder, dass si ei Million US-Dollar zahle würde a däm, wo chönt empirisch bewiise, dass der Jesus Christus ned der Sohn vom Flügede Schbagettimonschder wär - das isch empirisch ned z'bewise.

Im wiitere Sinn richtet sech d'Kritik ade chrischtleche Dogme gäge d'Intoleranz gäge Muslime, wo ide USA (unger anderem wägem 11. Septämber halt) witverbreitet isch, und forderet uf, eigeni Vorurteil und "Dogme" z'überdänke.

## [ändere] Weblinks

- www.venganza.org – D'Houmpeitsch fom Paschtafari-Gründr (änglisch)
- www.venganza.info – Vereinigti Chile fom flügende Schbagettimonschder, Dütschland

Kategori: Religionskontroverse

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- العربية
- Asturianu
- Català
- Corsu
- Česky
- Dansk
- Deutsch
- Ελληνικά
- English
- Esperanto
- Español
- فارسی
- Suomi
- Français
- Galego
- עברית
- Magyar
- Íslenska
- Italiano
- 日本語
- 한국어
- Latina
- Lietuvių
- Nederlands
- ‪Norsk (bokmål)‬
- Polski
- Português
- Русский
- Svenska
- ไทย
- Türkçe
- Українська
- O'zbek
- 中文